കഞ്ചാവ് കേസ് പ്രതി പിടിയില് നിലമ്ബൂര്: തട്ടിയേക്കലില് വാടക ക്വാര്ട്ടേഴ്സില് നിന്നും കഞ്ചാവ് പിടിച്ചെടുത്ത സംഭവത്തില് ഓടി രക്ഷപ്പെട്ട പ്രതിയെ പൊലീസ് അറസ്റ്റ് ചെയ്തു. പൂക്കോട്ടുംപാടം ഉപ്പുവള്ളി സ്വദേശി പുന്നക്കാടന് ഷിഹാബുദ്ദീനാണ് പിടിയിലായത്. ഫെബ്രുവരി 17ന് ഒന്നര കിലോ കഞ്ചാവുമായി കാളികാവ് പുറ്റം കുന്ന് സ്വദേശി കുഴിമട്ടിക്കളത്തില് മുഹമ്മദാലിയെ പൊലീസ് അറസ്റ്റ് ചെയ്തിരുന്നു. സംഭവ സമയം ഓടി രക്ഷപ്പെട്ട ഷിഹാബുദ്ദീന് ചോക്കാട് മലയോര മേഖലയോടു ചേര്ന്നുള്ള തോട്ടത്തില് ഒളിവില് കഴിഞ്ഞുവരവെയാണ് അറസ്റ്റിലായത്. 10 കിലോ കഞ്ചാവ് കൈവശം വച്ചതിന് അടുത്തിടെ ജാമ്യത്തിലിറങ്ങിയതാണ് ഷിഹാബുദ്ദീന്. പൂക്കോട്ടുംപാടം ടൗണില് ഷിഹാബുദ്ദീന് നടത്തുന്ന ഹോട്ടലിന്റെ മറവിലായിരുന്നു കഞ്ചാവ് കച്ചവടം. ഈ ഹോട്ടലിലെ പാചകക്കാരനാണ് അറസ്റ്റിലായി റിമാന്റില് കഴിയുന്ന മുഹമ്മദാലി. പ്രതിയെ കോടതിയില് ഹാജരാക്കി റിമാന്റ് ചെയ്തു. നിലമ്ബൂര് ഡി.വൈ.എസ്.പി സാജു കെ അബ്രഹാമിനു ലഭിച്ച രഹസ്യവിവരത്തെ തുടര്ന്ന് നടത്തിയ പരിശോധനയില് പ്രത്യേക അന്വേഷണ സംഘത്തിലെ എസ്.ഐ എം.അസ്സൈനാര്, സുനില്.എന്.പി, അഭിലാഷ് കൈപ്പിനി, ആശിഫ് അലി, ടി. നിബിന്ദാസ്, ജിയോ ജേക്കബ് എന്നിവരുമുണ്ടായിരുന്നു.